柴灣站

柴灣站係香港港鐵東面嘅總站，喺香港東區柴灣。本站設有兩個月台，並以島式月台排列。本站係港島綫唯一嘅架空車站，近住4號幹線終點嘅迴旋處。

車站結構

車站樓層

車站大堂 
車站商店及自助服務

車站月台 
車站設有2個月台，以島式月台排列，兩個月台嘅列車都前往堅尼地城方向，並不設落客專用月台及調頭隧道，列車到站後會喺該月台同一時間進行上落客及調頭，乘客可以按指示喺1號月台或2號月台搭港島綫往堅尼地城方向嘅列車。

月台已經安裝閘門。車站南邊設有一段架空越位路軌，該路軌盡頭近住興華邨。

車站出口 
柴灣站設有5個出口，其中1個出口直接連接新翠花園，而車站底有一個公共運輸交匯處，乘客可用呢個交匯處轉其他交通工具。

A - 新翠花園
柴灣市政大廈、神召會菲律賓堂、樂軒台、新翠花園、公共圖書館、游泳池、環翠邨、茵翠苑、悅翠苑、小西灣、柴灣工業區
可途經新翠商場的升降機往返地面
B - 吉勝街
民政事務處、康翠臺、康民街、吉勝街、羅屋民俗館、樂翠臺、婦女／學生健康中心
C - 利眾街
巴士總站、看通中心、利眾街、寧富街、東區尤德夫人醫院
D - 怡翠苑
怡翠苑、柴灣公園、杏翠苑、室內運動場、翠樂邨、翠灣邨、宏德居、漁灣邨、漁灣社區會堂
E - 興華邨
柴灣浸信會、扶康會興華中心、母嬰健康院、政府合署、興華社區會堂、興華邨、文理書院
設有失明人士引導徑往返地面

鄰接車站

接駁交通 
新世界第一巴士：
18X- 柴灣站 → 堅尼地城
388 - 柴灣站 ↔ 哥連臣角墳場
其他路線：8、8H、8P、49X、81、81A、81P、82、82S、N8、N8P
城巴
8X、780、A12、N8X、NA12
過海隧道巴士
106、106P、118、118P、606、606X、682、682A、682B、682P、682X、694、988、N118
港島專線小巴：
16A - 柴灣站 ↔ 慈氏護養院
16M - 柴灣站 ↔ 舂磡角
16X - 柴灣站 ↔ 赤柱
18M - 柴灣站 ↔ 哥連臣角
20M - 柴灣↔ 興民邨
43M - 柴灣站 ↔ 峰華邨
47M - 柴灣站 ↔ 小西灣
48M - 柴灣站 ↔ 東區醫院

利用狀況 
柴灣站位於柴灣市中心一帶，鄰近住宅區同工業區，因此有唔少區內乘客用車站往返其他地區。而且車站底部設有一個公共運輸交匯處，有大量乘客轉乘其他交通工具來往小西灣、哥連臣角、赤柱等地；而喺清明節同重陽節期間，會有去哥連臣角拜山嘅人流，導致本站十分繁忙。

由於本站近住柴灣車廠，每當返放工繁忙時間之後，部份港島綫列車喺本站1號月台清客後，會暫停服務，返車廠，月台會喺嗰啲列車到站前發出廣播。嗰啲列車到站後，目的地顯示屏將會顯示回廠，而月台顯示屏中將顯示本班是不載客列車，使候車乘客知道列車到站後，只會落客，然後返車廠，並唔會載客。該列車閂門開車之前，月台西面嘅紅藍訊號燈上會亮起DP字樣嘅白色顯示訊號燈，駛回柴灣車廠。

車站歷史 
柴灣站喺1985年5月31號同港島綫第一期工程啟用。

政府曾建議地下鐵路研究將由柴灣延伸到小西灣，但由於路線迂迴，並未被地鐵接納。地鐵亦研究過利用輕便鐵路連接小西灣同柴灣，但由於造價同融資等各種問題而不了了之。

上一站‧下一站 

|}

列車班次

港鐵公司－柴灣站街道圖
 港鐵公司－柴灣站位置圖
 港鐵公司－柴灣站列車服務時間

柴灣
東區港鐵車站